Všetkým záujemcom

***Váš list číslo/zo dňa Naše číslo Vybavuje/linka Nitra***

M.Daniš/+421 37 6502 270 14.7.2022

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:**

Vo veciach predmetu zákazky – Ing. Soňa Minárechová; 0904 407 254; Sona.Minarechova@msunitra.sk; sminarechova@gmail.com

Vo veciach procesu verejného obstarávania zákazky - Ing. Miroslav Daniš; 037 6502 270; danis.miroslav@msunitra.sk

**2. Názov zákazky:**

„Revitalizácia verejných priestranstiev sídliska Diely v Nitre“.

**3. Typ zákazky a druh postupu:**

**Typ zákazky:** Civilná zákazka s nízkou hodnotou na poskytnutie služby.

**Druh postupu zadávania zákazky:** Podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**4. Typ zmluvy:**

Zmluva na poskytnutie služby.

**5.Miesto dodania:**

Mestský úrad Nitra, Útvar hlavného architekta, Štefánikova trieda 60, Nitra

**6. Opis predmetu zákazky:**

Predmetom zákazky je súťaž na urbanisticko-krajinárske riešenie verejného priestranstva v časti Diely. Zadávateľ má v úmysle zadať na základe výsledkov súťaže a prostredníctvom priameho rokovacieho konania, zákazku na spracovanie súťažného návrhu formou urbanisticko-krajinárske riešenia verejného priestranstva.

Kritérium pre výber bude iba kvalita návrhu a cenová ponuka sa neodovzdáva.

Hlavný predmet zo Spoločného slovníka obstarávania (CPV): 71250000-5 Architektonické a inžinierske služby a dozor

**7. Obhliadka miesta dodania predmetu obstarávania**

Verejný obstarávateľ dôrazne odporúča záujemcom vykonať individuálnu obhliadku miesta realizácie predmetu zákazky, aby si sami overili a získali potrebné informácie, ktoré budú potrebné na prípravu a spracovanie ponuky.

**8. Rozsah ponuky – predpokladaná hodnota zákazky:**

Predpokladaná hodnota zákazky: **77 966,67 bez DPH**.

**9. Variantné riešenia a možnosť rozdelenia zákazky:**

Ponuka s variantným riešením nebude prijatá.

Verejný obstarávateľ neumožňuje rozdeliť predmet zákazky na časti.

**10. Informácie o fondoch EÚ:**

Zákazka bude financovaná z vlastných zdrojov verejného obstarávateľa.

**11. Podmienky účasti:**

- **Osobné postavenie**

Uchádzač musí spĺňať podmienky účasti týkajúce sa osobného postavenia:

a) podľa § 32 ods. 1 písm. e) zákona o verejnom obstarávaní musí uchádzač preukázať, že je oprávnený uskutočňovať služby ako je predmet zákazky.

Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým

dokladom o oprávnení poskytovať službu, ktorá zodpovedá predmetu zákazky.

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti

vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania

alebo obvyklého pobytu.

Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením.

V prípade predloženia ponuky skupinou dodávateľov sa použije § 37 ZVO primerane. Každú časť je potrebné naceniť osobitne

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Súťaže návrhov sa môžu zúčastniť fyzické a právnické osoby, ktoré spĺňajú podmienky účasti podľa týchto súťažných podmienok. Súťažný návrh môže predložiť každý, kto spĺňa požiadavku na odbornú spôsobilosť, a to autorizáciu SKA v súlade s § 4 alebo § 4a, resp. autorizáciu Slovenskej komory stavebných inžinierov podľa § 5 ods. 1 písm. a) zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších zmien a predpisov alebo oprávnenie podľa ekvivalentnej právnej úpravy platnej v členských štátoch EÚ. V prípade účasti riešiteľského tímu - kolektívu, musí túto podmienku odbornej spôsobilosti spĺňať aspoň jeden člen, ktorý bude splnomocnený ostatnými členmi riešiteľského kolektívu na predkladanie a nakladanie s návrhom v plnom rozsahu. Ostatní členovia riešiteľského kolektívu si vzájomné vzťahy s touto osobou - účastníkom zmluvne vysporiadajú tak, aby účastník bol plne oprávnený s návrhom - dielom nakladať v intenciách týchto súťažných podmienok a následne v prípade, ak by bol tento návrh vyhodnotený ako úspešný, aj uzavrieť zmluvu s vyhlasovateľom ako verejným obstarávateľom v postupe podľa § 81 písm. h) zákona o verejnom obstarávaní.Za účelom preukázania tejto podmienky sa vyžaduje predloženie dokladu preukazujúceho odbornú spôsobilosť, a to autorizáciu SKA v súlade s § 4 alebo § 4a, resp. autorizáciu Slovenskej komory stavebných inžinierov podľa § 5 ods. 1 písm. a) zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších zmien a predpisov alebo oprávnenie podľa ekvivalentnej právnej úpravy platnej v mieste sídla, mieste podnikania, či mieste inej adresy účastníka, na základe ktorej bude oprávnený poskytovať služby projektovej činnosti v Slovenskej republike. Všetky dokumenty musia byť predložené vyhlasovateľovi elektronicky, pričom elektronickú formu dokumentu musí účastník vyhotoviť z originálu alebo z úradne overenej fotokópie originálu dokumentu (pokiaľ výslovne nie je určené inak). Doklad o autorizácii sa nevyžaduje v prípade, ak má účastník aktuálny zápis vo verejne prístupnom registri napr. na stránke www.sksi.sk , www.komarch.sk alebo v inom, verejne prístupnom registri. V tomto prípade uchádzač uvedie v ponuke link na overenie oprávnenia.

**12. Lehota dodania:**

Do riadneho skončenia splnením predmetu zmluvy, maximálne však do roka od účinnosti zmluvy.

**13. Lehota na predloženie ponuky do:**

Dátum a čas: 28.07.2022 do 13:00 hod.

Po uplynutí tejto lehoty nebude ponuka prijatá, ale zostane neotvorená súčasťou dokumentácie k zadávaniu zákazky.

**Ponuky možno predložiť iba elektronicky v systéme JOSEPHINE (**[**http://www.josephine.probiz.com**](http://www.josephine.probiz.com)**).**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami postupovať v zmysle znenia ZVO iba prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**14. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha k výzve č. 1).
2. Čestné vyhlásenie podľa § 32 ods. 1 písm. f) zákona o verejnom obstarávaní (Príloha k výzve č. 2).
3. Doplnený a podpísaný návrh zmluvy (Príloha k výzve č. 3).

**15. Vyhodnotenie ponúk:**

Otváranie a vyhodnocovanie ponúk sa uskutoční v sídle verejného obstarávateľa podľa súťažných podmienok.

**16. Kritériá na vyhodnotenie ponúk:**

Podľa súťažných podmienok, kritérium pre výber bude iba kvalita návrhu a cenová ponuka sa neodovzdáva.

**17. Elektronická aukcia:**

Elektronická aukcia sa nepoužije.

**18. Dôvody na zrušenie súťaže:**

- nebola predložená ani jedna ponuka;

- ani jeden uchádzač nesplnil podmienky „Výzvy“ a „Súťažných podmienok“;

- zmenili sa okolnosti, za ktorých bola súťaž vyhlásená;

- jej zrušenie nariadil Úrad pre verejné obstarávanie.

**19. Ďalšie informácie:**

- Verejný obstarávateľ neposkytne preddavkovú platbu.

- Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora.

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z. o VO.

V Nitre dňa 14.7.2022

Príloha: č.. 1 – Identifikačné údaje uchádzača;

 č. 2 – Čestné vyhlásenie;

 č. 3 – Návrh zmluvy.